钦定古今图书集成/理学汇编/字学典/第088卷 > 朱子大全集 > 《论书》
## 钦定古今图书集成/理学汇编/字学典/第088卷 > 朱子大全集 > 《论书》

书学莫盛于唐，然人各以其所长自见，而汉魏之楷
法遂废。入本朝来，名胜相传，亦不过以唐人为法，至
于黄米，而攲倾侧媚，狂怪怒张之势极矣。

张敬夫尝言：“平生所见王荆公书，皆如大忙中写，不
知公安得有如许忙。”此虽戏言，然实切中其病。因省
平日得见韩公书迹，虽与亲戚卑幼亦皆端严谨重，
未尝一笔作行草势。盖其胸中安静详密，雍容和豫，
故无顷刻忙时，亦无纤芥忙意，与荆公之躁扰急迫
正相反也。书札细事，而于人之德性，其相关有如此
者。